open-index/open-wikipedia-markdown huggingface dataset:
El Saladillo

**El Saladillo** é un barrio tradicional da cidade de Maracaibo, estado Zulia, en Venezuela.

## Historia 
O nome de El Saladillo ("*o salgadiño"*) orixinouse pola súa localización xunto a un par de salinas chamadas Salina Acha e Salina Angosta, depósitos de sal que ían dende a fronte do actual paseo marítimo (porto de Maracaibo) até Puente España na cidade de Maracaibo. Na primeira tentativa de fundar a cidade de Maracaibo menciónase unha mina de sal, e por iso algúns autores e cronistas populares supoñen que El Saladillo estaría moi ligado á fundación da cidade.

A primeira mención histórica do barrio remóntase a 1774, cando o bispo Mariano Martí realizou unha Visita Pastoral ao ser trasladado da diocese de San Juan de Porto Rico á diocese de Caracas - Venezuela. 

Durante os séculos XIX e XX desenvolveuse un estilo local de vivenda popular, adaptado ás condicións climáticas da cidade, que lle confireu un carácter autóctono e unha identidade propia moi arraigada. Dentro deste espazo desenvolveuse boa parte da actividade gobernamental, relixiosa e cultural da cidade.

Na década de 1970 (01/07/1970) baixo o Goberno de Rafael Caldera e patrocinado por el e avalado polo zuliano Hilarión Cardozo, un plan urbanístico destruíu boa parte deste barrio para crear e ampliar vías para o transporte automovilístico no centro da cidade. Na actualidade quedan poucos vestixios do barrio orixinario, pero consérvanse varios edificios históricos, especialmente no contorno da *rúa da Tradición* ou *rúa Carabobo*, declarada Zona de Valor Histórico da Nación e Patrimonio Histórico, Artístico e Cultural da cidade de Maracaibo.

Actualmente, atópase na rúa Carabobo, o centro turístico máis rechamante da cidade de Maracaibo.

## Na cultura popular 
*Caribe Concert* foi fundado por 'Augusto Pradelli', produtor da primeira produción en Maracaibo *Joligud*, xunto cun dos primeiros hoteis do Zulia 'Hotel Caribe', coa intención de proporcionar aos turistas venezolanos a sensación de alegría do Zulia.

Varias gaitas zulianas mencionan o Saladillo, entre elas *Gaita vieja del Saladillo*.

## Galería de imaxes 

Ficheiro:Casa Colonial del Centro Historico de Maracaibo.jpg|
Ficheiro:Calle Carabobo en el Saladillo de Maracaibo 15.JPG|
Ficheiro:Calle Carabobo en el Saladillo de Maracaibo 25.JPG|
Ficheiro:Calle Carabobo en el Saladillo de Maracaibo 3.JPG|
Ficheiro:Calle Carabobo en el Saladillo de Maracaibo 18.JPG|
Ficheiro:Calle Carabobo en el Saladillo de Maracaibo 145.JPG|

## Notas 
## Véxase tamén 
### Outros artigos
* Maracaibo
* Zulia
* Gaita zuliana
Rafael Caldera

**Rafael Antonio Caldera Rodríguez**, nado o 24 de xaneiro de 1916 e finado o 24 de decembro de 2009, foi un avogado, sociólogo, escritor, orador e político venezolano, electo dúas veces como presidente de Venezuela, exerceu dous mandatos de cinco anos (1969-1974 e 1994-1999).

## Traxectoria 
Amplamente recoñecido como un dos fundadores do sistema democrático de Venezuela, o principal arquitecto da Constitución de 1961 e un pioneiro do movemento demócrata-cristián en América Latina, Caldera axudou a forxar un período sen precedentes de goberno democrático civil nun país asediado por unha historia de violencia política e caudillos militares.

O seu liderado estableceu a reputación de Venezuela como democracia estables de América Latina durante a segunda metade do século XX. Durante o seu mandato houbo accións da Operación Cóndor no país.

Despois de licenciarse en Dereito e Ciencias Políticas pola Universidade Central de Venezuela en 1939, Caldera iniciou unha carreira de 70 anos que combinaba actividades políticas, intelectuais e académicas. Foi chamado tanto de pro-fascista como de entregado ao comunismo. 

### Acusacións de corrupción 
En 1994 foi acusado do seu primeiro caso de corrupción por suposto enriquecemento cunha mina de ouro. Posteriormente foi acusado de corrupción xeneralizada na Administración pública, aínda que tamén de levar o asunto da corrupción a foros internacionais.

### Amnistía aos militares da rebelión de 1992 
Durante o segundo goberno de Caldera, foron amnistiados e postos en liberdade os militares implicados no intento de golpe de estado de 1992, que se sumaron ao partido político Movimiento V República (MVR), liderado por Hugo Chávez, que despois acadou unha clara vitoria nas Presidenciais de Venezuela en 1998. 

Unha lenda urbana apuntaba a que Caldera fora padriño de promoción de Hugo Chávez no exército, no corpo de paracaidismo. Outra versión colocábao de padriño de bautismo, ambas foron desmentidas pola familia Caldera Pietri e o propio Chávez.

## Notas 
## Véxase tamén 
### Ligazóns externas 
* Legado en formato dixital http://www.el-nacional.com/noticias/sociedad/legado-rafael-caldera-ahora-formato-digital_264300
* Rafael Caldera  Biografía na páxina oficial do Goberno de Venezuela
* Rafael Caldera  (en Convergencia.org.ve)
* Discursos e biografía   (en www.fundacionjoseguillermocarrillo.com) (in Spanish)
* Biografia na fundación CIDOB
Tim Caroutas

**Thymos Nikitas Caroutas McDiarmid**, coñecido como **Tim Caroutas**, nado en Illawarra, Nova Gales do Sur, Australia, o 2 de xaneiro de 2003, é un futbolista australiano que xoga como centrocampista no Espanyol B, da Segunda Federación.

## Traxectoria 
De ascendencia grega, naceu en Australia, onde comezou a xogar ao fútbol ata que aos 15 anos se trasladou a Cataluña, onde entrou na canteira do Cornellà. Pasou polo equipo cadete e o xuvenil, e o 16 de decembro de 2020, con 17 anos, debutou co primeiro equipo na Copa do Rei, nun partido ante o Marino.

En xullo de 2022 mudouse a Galicia, onde fichou polo Fabril, da Terceira División RFEF. Marcou o seu primeiro gol co Deportivo no seguinte partido amigable, tamén na Magdalena, na goleada por 7-1 sobre a Ponferradina, equipo da Segunda División.

A súa progresión viuse truncada na primeira xornada do Fabril na tempada 2022/23, nun partido contra o Paiosaco na Porta Santa, onde rompeu o ligamento cruzado do seu xeonllo dereito, o que o afastou dos terreos de xogo durante toda a campaña. Reapareceu un ano despois, na xornada inaugural da tempada 2023/24 da Segunda Federación, categoría á que o seu equipo ascendeu durante a súa ausencia, e aínda que disputou 26 encontros, non conseguiu asentarse na titularidade.

En xullo de 2024 deixou A Coruña e asinou como novo xogador do Espanyol B, da mesma categoría.

## Palmarés 
;Fabril
* **Terceira División RFEF (1):** 2022/23.

## Notas
Aríidos

A dos **aríidos** (*Ariidae*) é unha familia de peixes actinopterixios da orde dos siluriformes.

## Taxonomía 
### Descrición 
A familia foi descrita en 1858 polo naturalista, anatomista comparativo e ictiólogo neerlandés Pieter Bleeker.

### Etimoloxía 
O nome científico *Ariidae* está formado, segundo a norma, sobre a base do xenitivo do nome do seu xénero tipo, *Arius*, coa adición do sufixo do latín científico -*ĭdae*, propio dos nomes das familias de animais.

### Clasificación 
A famila está subdividida en tres subfamilias, cos xéneros que se indican a continuación:

Son principalmente peixes mariños e de augas salobres, pero moitas especies poden adentrarse en auga doce, e incluso algunhas especies soamente poden vivir neste último medio.

Os machos xeralmente incuban os ovos dentro da súa boca, até o momento da eclosión.

## Notas 
## Véxase tamén 
### Bibliografía 
* Nelson, J. S. (2006): *Fishes of the World* (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

### Outros artigos 
* Siluriformes
Bagre

***Bagre*** é un xénero de peixes actinopterixios da orde dos siluriformes, familia dos aríidos, o único da subfamilia dos bagreinos.

## Taxonomía 
### Descrición 
O xénero foi descito en 1816 polo médico e anatomista francés Hippolyte Cloquet.

### Sinónimos 
Ademais de polo nome actualmente válido, o xénero coñeceuse tamén polos sinónimos:
**Aelurichthys* (erro ortográfico)
**Ailurichthys* Baird & Girard, 1854
**Anemanotus* Fowler, 1944
**Felichthys* Swainson, 1839
**Paradiplomystes* Bleeker, 1862

### Especies 
Existen catro especies recoñecidas neste xénero:
* *Bagre bagre* (Linnaeus, 1766)
* *Bagre marinus* (Mitchill, 1815)
* *Bagre panamensis* (Gill, 1863)
* *Bagre pinnimaculatus* (Steindachner, 1876)

## Notas 
## Véxase tamén 
### Bibliografía 
* Nelson, J. S. (2006): *Fishes of the World* (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

### Outros artigos 
* Siluriformes
* Aríidos

### Ligazóns externas 
* Genus Bagre en  FishBase.
O Real, Aldurfe, Riotorto

**O Real** é un lugar da parroquia de Aldurfe, no concello lugués de Riotorto, na comarca de Meira.

## Lugares e parroquias 
### Lugares de Aldurfe 
### Parroquias de Riotorto
Arius

***Arius*** é un xénero de peixes actinopterixios da orde dos siluriformes que é o tipo da familia dos aríidos e da subfamilia dos ariinos.

## Taxonomía 
### Descrición 
O xénero foi descrito en 1840 polo zoólogo francés, especializado en ictioloxía, Achille Valenciennes.

### Sinónimos 
Ademais de polo nome actualmente válido, o xénero coñeceuse tamén polos sinónimos:

### Especies 
No xénero na actualidade recoñécense as seguintes especies:

**Arius acutirostris* Day, 1877
**Arius africanus* Günther, 1867
**Arius arenarius* (Müller & Troschel, 1849)
**Arius arius* (Hamilton, 1822)
**Arius cous* Hyrtl, 1859
**Arius dispar* Herre, 1926
**Aruis gagora* (Hamilton, 1822)
**Arius gigas* Boulenger, 1911
**Arius jella* Day, 1877
**Arius leptonotacanthus* Bleeker, 1849
**Arius maculatus* (Thunberg, 1792)
**Arius madagascariensis* Vaillant, 1894
**Arius malabaricus* Day, 1877
**Arius manillensis* Valenciennes, 1840
**Arius microcephalus* Bleeker, 1855
**Arius oetik* Bleeker, 1846
**Arius subrostratus* Valenciennes, 1840
**Arius sumatranus* (Anonymous [Bennett], 1830)
**Arius venosus* Valenciennes, 1840

## Distribución 
As especies deste xénero encóntranse repartidas nas augas salobres e doces do leste de África e o sur e o sueste asiático.

## Carcaterísticas 
Estes peixes teñen tres pares de *barbas*. A base da aleta adiposa é moderadamente longa, ao redor da metade da lonxitude da base da aleta anal.

## Notas 
## Véxase tamén 
### Bibliografía 
* Nelson, J. S. (2006): *Fishes of the World* (4ª ed.) Hoboken, Nova Jersey: John Wiley & Sons, Inc. ISBN 978-0-4712-5031-9.

### Outros artigos 
* Siluriformes
* Aríidos
Shireen Abu Akleh

**Shireen Abu Akleh** (en ; nada o 3 de abril de 1971 e finada o 11 de maio de 2022) foi unha xornalista palestina-estadounidense que traballou como reporteira para a canle en lingua árabe Al Jazeera durante 25 anos, até que morreu executada por un francotirador do exército israelí mentres reportaba unha incursión militar das Forzas de Defensa de Israel en Xinin, a terceira cidade máis importante de Palestina.

## Traxectoria 
Ao longo da súa traxectoria, cubriu numerosos acontecementos da historia de Palestina á vez que analizou a política de Israel. As súas reportaxes televisivas e os seus peches de transmisión fixéronse moi coñecidos, e como xornalista líder no mundo árabe, inspirou a moitos árabes e palestinos (especialmente mulleres) a comezar a súa carreira no xornalismo.

O 11 de maio de 2022, mentres vestía un chaleco azul coa palabra "PRESS" escrita nel, recibiu un disparo e foi asasinada mentres informaba dunha incursión das Forzas israelís (IDF) no campo de refuxiados de Xinín, en Cisxordania. Al Jazeera, un fotoxornalista de Agence France-Presse e o Ministerio Palestino de Saúdo indicaron que as IDF asasinárana. Israel suxeriu inicialmente que puido matala un palestino, mais o 13 de maio as IDF afirmaron que unha mostra atopada amosaba a posibilidade de que fose responsabilidade das IDF, ou tamén do fogo palestino. Investigacións independentes levadas a cabo por Associated Press, Bellingcat, CNN, *The New York Times* e *The Washington Post* concluíron que foi o fogo das IDF o que causou a morte de Akleh. A CNN mesmo indicou que puido ser un obxectivo das IDF. O 24 de xuño, a Oficina do Alto Comisionado das Nacións Unidas para os Dereitos Humanos (OHCHR) concluíu que Abu Akleh fora asasinada por un dispado das IDF. A investigación da Autoridade Nacional Palestina chegou á mesma conclusión, indicando que foi deliberadamente abatida mentres intentaba fuxir. 

A natureza da súa morte e a posterior interrupción violenta do seu funeral pola policía israelí, que atacou os portadores do seu cadaleito armada con porras, provocaron unha ampla condena internacional a Israel. Ao seu funeral acudiron decenas de miles de palestinos e crese que foi o meirande funeral en Xerusalén dos útimos vinte anos.

## Notas
Laura Villar Gómez

**Laura Villar Gómez**, nada en Santiago de Compostela o 13 de setembro de 1992, é unha profesora e poeta galega en castelán.

## Traxectoria 
Estudou o grao de Lingua e literatura española e fixo o máster en Estudos da Literatura e da Cultura na Universidade de Santiago de Compostela. Coordinou ciclos de recitais poéticos en Santiago de Compostela e Barcelona, Poesía de bar e a revista estudantil *Paradisso*. Colabora en *Quimera*, *Clarín* e *Ocultalite* e na plataforma Liberoamérica. Tamén ten poemas en *Álastor* *(*Nicaragua*), Vallejo&Co (*Perú*), Emma Gunst (*Arxentina*), Low-fi Ardentía (*Porto Rico *e* Nova York*)* ou *Ezra* *(*Estados Unidos*).*

Exerce de profesora de Lingua Castelá e Literatura en secundaria.

## Obras 
* *La ciudad* (2019). Ediciones Liliputienses. 42 páxs. ISBN 978-84-949563-7-9.
* *Todas las cosas que se van* (2023). Sonámbulos Ediciones. 70 páxs. ISBN 978-84-125581-7-3.

### Poemas en escolmas 
* *Piel fina. Poesía joven española* (2019). Ediciones Maremágnum.
* *Árboles frutales* (2021). Editorial Dieciséis.

## Premios 
Finalista da IV Edición do certame Centrifugados.

## Notas 
## Véxase tamén 
### Ligazóns externas 
* Laura Villar Gómez en Ediciones Liliputienses
* Obra inédita
En terra de homes

***En terra de homes*** (en ) é un filme estadounidense de 2005 dirixido por Niki Caro. Está protagonizado por Charlize Theron, Frances McDormand, Sean Bean, Richard Jenkins, Michelle Monaghan, Jeremy Renner, Woody Harrelson e Sissy Spacek. O guión, escrito por Michael Seitzman, está inspirado no libro *Class Action: The Story of Lois Jenson and the Landmark Case That Changed Sexual Harassment Law* de Clara Bingham e Laura Leedy Gansler, que relata o caso real de *Jenson v. Eveleth Taconite Company*.

Estreouse en galego o 2 de maio de 2010 a través da TVG.

## Personaxes 
* Charlize Theron como Josephine "Josey" Aimes
** Amber Heard como Josey de nova
* Frances McDormand como Glory Dodge
* Sean Bean como Kyle Dodge
* Richard Jenkins como Henry "Hank" Aimes
* Jeremy Renner como Robert "Bobby" Sharp
** Cole Williams como Bobby de novo
* Michelle Monaghan como Sherry
* Thomas Curtis como Samuel "Sammy" Aimes
* Woody Harrelson como Bill White
* Sissy Spacek como Alice Aimes
* Tom Bower como Gray Suchett
* Linda Emond como Leslie Conlin
* Rusty Schwimmer como Big Betty
* Jillian Armenante como Peg
* Xander Berkeley como Arlen Pavich
* Chris Mulkey como Earl Slangley
* Corey Stoll como Ricky Sennett
* Brad William Henke como Lattavansky
* John Aylward como xuíz Halsted
* Marcus Chait como Wayne
* James Cada como Don Pearson 

## Notas
Belle e Sebastian

***Belle e Sebastian*** (en ) é un filme francés de 2013 dirixido por Nicolas Vanier. Baséase na novela francesa de 1966 *Belle et Sébastien* de Cécile Aubry, que á súa vez está baseado na serie de televisión homónima de 1965. O filme é o primeiro dunha triloxía, sendo o segundo filme ''Belle et Sébastien : L'aventure continue* (2015), e o terceiro e último *Belle et Sébastien 3 : Le Dernier Chapitre'' (2017).

Estreouse en galego o 4 de agosto de 2022 a través da TVG.

## Personaxes 
* Félix Bossuet como Sébastien 
* Tchéky Karyo como César 
* Margaux Châtelier como Angélina 
* Dimitri Storoge como doutor Guillaume 
* Andreas Pietschmann como tenente Peter Braun 
* Urbain Cancelier como Mayor  
* Mehdi El Glaoui como André
* Andrée Damant como Célestine 
* Paloma Palma como Esther 
* Karine Adrover como nai de Esther
* Loïc Varrautn como pai de Esther
* Jan Oliver Scihroeder como soldado Hans  
* Tom Sommerlatgte clomo soldado Erich 
* Pasquale D'Incga como Butcher
* Eric Soubelet como Fabien

## Notas
O ascenso das Tartarugas Ninja: A película

***O ascenso das Tartarugas Ninja: A película*** (en ) é un filme estadounidense de 2022 dirixido por Ant Ward e Andy Suriano. Baséase na serie de televisión *Rise of the Teenage Mutant Ninja Turtles*, que á súa vez forma parte da franquía *Teenage Mutant Ninja Turtles*. Conta coas voces de Ben Schwartz, Omar Benson Miller, Brandon Mychal Smith, Josh Brener, Haley Joel Osment, Kat Graham e Eric Bauza. Foi producido por Nickelodeon Movies e Nickelodeon Animation Studio con animaciónn de Flying Bark Productions e Top Draw Animation.

Estreouse o 5 de agosto de 2022 a través de Netflix, onde conta con versión dobrada e subtitulada en galego. Foi traducido por Raquel da Silva e o director de dobraxe foi Matías Brea.

## Personaxes 
* Ben Schwartz como Leonardo/Leo
* Omar Benson Miller como Raphael/Raph
* Brandon Mychal Smith como Michelangelo/Mikey
* Josh Brener como Donatello/Donnie
* Haley Joel Osment como Casey Jones
* Kat Graham como April O'Neil
* Eric Bauza como Splinter
* Jim Pirri como Krang Un
* Toks Olagundoye como Krang Dous
* Rob Paulsen como Tenente Foot
* John Michael Higgins como Warren Stone
* Rhys Darby como Hypno-Potamus

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Iuri Artiukhin

**Iuri Petrovich Artiukhin**, nado en Pershutino (oblast de Moscova) o 2 de xuño de 1930 e finado o 4 de agosto de 1998, foi un cosmonauta soviético que formou parte da misión Soiuz 14.

## Traxectoria 
Artiukhin graduouse como piloto e acavou pertencendo ao segundo grupo de cosmonautas da Unión Soviética. Participou na misión Soiuz 14 e pasou un total de 15,73 días no espazo, despois do cal traballou no centro de adestramento de cosmonautas, na división de investigación e desenvolvemento de Molniya e no desenvolvemento do transbordador espacial Buran. Finou aos 68 anos, despois dunha longa enfermedade.

## Notas 
## Véxase tamén 
### Outros artigos 
*Soiuz 14
Marcha triunfal (filme)

***Marcha triunfal*** (en ) é un filme italiano de 1976 escrito e dirixido por Marco Bellocchio. Foi coproducido xunto con Francia e Alemaña Occidental. Pola súa interpretación neste filme, Michele Placido foi galardoado co Nastro d'Argento ao mellor actor e cun David di Donatello. Foi rodado nun cuartel en desuso de Reggio Emilia.

## Personaxes 
*Franco Nero como Capitán Asciutto  
* Michele Placido como Paolo Passeri
* Miou-Miou como Rosanna
* Patrick Dewaere como Tenente Baio
* Nino Bignamini como Guancia
* Alessandro Haber como Belluomo  
* Peter Berling
* Ekkehardt Belle
* Gisela Hahn

## Notas
Jacobo Buceta

**Jacobo Buceta**, nado en Vigo en 1975, é un xornalista de radio e televisión e escritor galego.

## Biografía
Jacobo Buceta naceu en Vigo en 1975 despois de que os seus pais, de Santiago de Compostela e Vilagarcía de Arousa, se mudasen á cidade olívica.

En 1998 comezou a traballar para Radio Vigo, a emisora local da Cadena SER na cidade. No ano 2000 comezou a narrar as retransmisións deportivas do Real Club Celta de Vigo na mesma emisora. En 2008 pasa a dirixir o programa magazín *Hoy por Hoy* na súa edición de Vigo. Tamén colabora co programa deportivo *Carrusel Deportivo* coma comentarista de fútbol.

Desde 2006 presenta o programa *Área de Juego* en Localia Televisión.

## Obras
* *Fútbol es fútbol* (2012). Vigo: Xerais. 320 páxinas, ISBN 9788499144382
## Notas
## Véxase tamén
### Outros artigos
* Paula Montes
* Radio Vigo
Lista de universidades de Portugal

A seguinte é unha **lista de** **universidades**, de **orixe civil** e **do subsistema universitario,** creadas  ou recoñecidas  polo Goberno portugués e autorizadas para conferir títulos académicos  en **Portugal**.

A Lei no 62/2007, do 10 de setembro, establece a ordenación do subsistema universitario. Segundo este diploma legal, as institucións do subsistema universitario divídense en:

* Universidades: outorgamento dos títulos de licenciado,  ou os equivalentes de enxeñeiro e arquitecto; de mestre e doutor;
* Institutos universitarios: conceden títulos de licenciado, mestre e doutor;
* Institucións universitarias que non forman parte dunha universidade (p. ex "Escola Universitaria", "Escola Superior", "Instituto Superior"): confiren os títulos de licenciado e mestre, ou os equivalentes de enxeñeiro e arquitecto.

Para ver institucións doutras áreas, consulte as seguintes listas:

Para unha lista completa de institucións de ensino superior de orixe civil ou militar, pública ou privada, véxase: ***Lista de institucións de ensino superior de Portugal***.

As denominacións oficiais son as recollidas nos respectivos Estatutos publicados no *Diário da República* ou, no seu defecto, noutros diplomas legais.

## Notas 
## Véxase tamén 
* Universidade
* Colexio maior

### Ligazóns externas 
**Lista de fontes**:

* Portugal. Ministerio de Educación e Ciencia. Dirección Xeral de Educación Superior. Lista de centros de ensino superior.
* Portugal. Ministerio de Educación e Ciencia. Oficina de Planificación, Estratexia, Avaliación e Relacións Internacionais. Base de datos de institucións de educación superior .
* Portugal. Axencia de Avaliación e Acreditación de Educación Superior Institucións de ensino superior .
* Diário da República : Estatutos identificados en notas a cada institución.
Joseph Aidoo

**Joseph Aidoo**, nado en Tema o 29 de setembro de 1995, é un futbolista ghanés. Xoga no R. C. Celta de Vigo da Primeira División de España.

## Selección nacional 
Aidoo foi internacional coa selección ghanesa sub-20. O 26 de marzo de 2019 debutou coa selección  nun amigable fronte a .

## Estatísticas 
### Clubs 
20px *Actualizado no último partido disputado o .*

## Palmarés 
### Títulos nacionais 
## Notas
## Véxase tamén
### Ligazóns externas
* Perfil en BDFutbol.com
Trofeo Memorial Quinocho 2022

A XXV edición do **Trofeo Memorial Quinocho** celebrouse en Vigo o 6 de agosto de 2022 a partido único. O campión foi o Celta de Vigo.
## Participantes
## Partido
## Notas
Victory Beniangba

**Victory Beniangba**, nado en Yenagoa (Nixeria) o 15 de xuño de 2003, é un futbolista que milita no Celta de Vigo B. Anteriormente xogou na liga de fútbol exipcia durante a tempada 2021-22, no Tala'ea El Gaish. Disputou 18 partidos e anotou 6 goles. 

## Notas
## Véxase tamén
### Outros artigos
* Celta de Vigo B
Universidade Católica de Santos

A **Universidade Católica de Santos** (UNISANTOS ou UCS) é unha universidade brasileira privada católica e sen ánimo de lucro, situada en Santos, Estado de São Paulo.

Fundada o 7 de febreiro de 1986, depende da Diocese Católica de Santos.

É unha das institucións de educación superior máis grandes e prestixiosas do Brasil, e moitas das súas Facultades están entre as mellor clasificadas do país, incluíndo Dereito, Relacións Internacionais, Xornalismo, Historia, Psicoloxía, Administración de Empresas e Enxeñaría. 

## Historia 
A historia de UNISANTOS comezou en 1951, cando unha Sociedade foi fundada polo Vizconde de São Leopoldo. O obxectivo inicial era a creación da Facultade de Dereito. Despois, a universidade ampliouse para incluír unha escola de Filosofía, Ciencias e Letras, Comunicación, Economía e Empresa, Escola de Arquitectura, Escola de Traballo Social, Escola de Enfermaría, Escola de Farmacia e Bioquímica e Escola de Enxeñaría.

O 6 de febreiro de 1986, a UNISANTOS foi recoñecida e converteuse na primeira universidade da rexión, baixo os auspicios do entón ministro Marco Antônio Maciel baixo o proceso de aprobación 3924/76. Actualmente composto por cinco centros de aprendizaxe, UNISANTOS mantén máis de 40 cursos de grao, incluíndo programas de Tecnoloxía, cinco cursos de máster recomendados por Capes e MEC (Educación, Dereito, Xestión de Empresas, Informática e Saúde Pública), ciencias e artes, e ducias doutros cursos vinculados a unha tradición humanística.

Como membro da Asociación Brasileira de Universidades Comunitarias, o UNISANTOS subministra parte dos seus ingresos para financiar bolsas, visitas hospitalarias gratuítas, clínicas de psicoloxía e asistencia xurídica, entre outras. Ademais, mantén a Universidade Aberta para Persoas Maiores, proxecto pioneiro na comarca.

## Convenios internacionais 
A UNISANTOS ten un convenio para intercambiar estudantes con institucións estranxeiras situadas en Portugal, España (entre elas, a Universidade de Santiago de Compostela), Alemaña, México e Costa Rica.

## Notas
Sussex

dereita|miniatura|O histórico condado de Sussex.
**Sussex** é un dos condados históricos de Inglaterra, que corresponde aproximadamente á área do antigo reino anglosaxón do mesmo nome. A capital histórica do condado é a vila de Lewes.

### Historia 
A historia do reino de Sussex está moi pouco documentada, pero sábese que mantivo certa independencia entre os séculos V e IX.

#### Toponimia 
O seu nome deriva do inglés antigo *Sūþsēaxe* (saxóns do sur) que significa saxóns do sur. Foi un dos 7 reinos que formaron a Heptarquía, nome que recibe o conxunto de reinos que estaba formado polos invasores anglosaxóns e xutes que invadiron a illa tras a saída do Imperio Romano no século V. 

### Situación 
Limita ao nordeste co condado de Kent, ao norte co condado de Surrey, ao oeste co condado de Hampshire e ao sur coa Canle da Mancha. Actualmente, a efectos administrativos, divídese nas rexións de West Sussex e East Sussex e tamén a cidade de Brighton e Hove, elevada a ese status só no ano 2000 (até entón, a única cidade de Sussex fora Chichester).

### Principais vilas e cidades 
* Arundel (West Sussex)
* Batle (East Sussex)
* Bognor Regis (West Sussex)
* Bexhill-on-Sea (East Sussex)
* Brighton e Hove (sede da Universidade de Brighton e da Universidade de Sussex ) (East Sussex)
* Burgess Hill (West Sussex)
* Chichester (sede da Universidade de Chichester ) (West Sussex)
* Crawley (West Sussex)
* Crowborough (East Sussex)
* Eastbourne (East Sussex)
* East Grinstead (West Sussex)
* Hailsham (East Sussex)
* Hastings (East Sussex)
* Haywards Heath (West Sussex)
* Heathfield (East Sussex)
* Horsham (West Sussex)
* Hove (East Sussex)
* Lancing (West Sussex)
* Lewes (East Sussex)
* Littlehampton  (West Sussex)
* Midhurst (West Sussex)
* Petworth (West Sussex)
* Rye (East Sussex)
* Selsey (West Sussex)
* Uckfield (East Sussex)
* Worthing (West Sussex)

## Notas 
## Véxase tamén
Universidade de Mogi das Cruzes

A **Universidade de Mogi das Cruzes** (UMC) é unha institución de ensino superior privada do Brasil. Está localizada en Mogi das Cruzes, no Estado de São Paulo. Foi fundada en 1964 e ofrece cursos de grao e posgrao en 2 campos, un en Mogi das Cruzes, no barrio da Vila Leopoldina, e o outro en Villa-Lobos/Lapa.

## Historia 
O 10 de marzo de 1962 o professor e padre xesuíta Manoel Bezerra de Melo foi transferido pola súa orde do Río de Xaneiro para Mogi das Cruzes. Alí fundou o 28 de maio de 1962 unha escola de ensino fundamental chamada Organização Mogiana de Educação e Cultura. No ano seguinte Melo pasou a integrarse na Secretaría de Educación e Cultura do Estado de São Paulo, sendo nomeado director da División de Relacións Públicas da Secretaría. Tendo unha influencia crecente na rexión de Mogi das Cruzes, o padre Melo solicitou autorización ao Ministerio da Educación para implantar unha Facultade de Filosofía, Ciencias e Letras na cidade. Despois da análise documental, o conselleiro Newton Sucupira (do Consello Federal de Educación) autorizou en decembro de 1963 a apertura da Facultade de Filosofía, Letras e Ciencias de Mogi das Cruzes.

Co Golpe de Estado no Brasil de 1964, a Facultade sofreu atrasos na súa implantacón. O padre Melo pasou a buscar o apoio do presidente da Asemblea Lexislativa de São Paulo, o deputado Francisco Franco, e posteriormente de membros da Alianza Renovadora Nacional (ARENA), o partido gobernamental, para acelerar os trámites.
*Licenciatura en Letras (12 de abril de 1965)
*Filosofía

A partir de 1966, coa afiliación do padre Melo a ARENA e a súa elección como deputado federal por São Paulo, autorízanse novos cursos:
*Licenciatura/Bacharelato en Ciencias Biolóxicas (1 de marzo de 1967)
*Enxeñaría Civil (1 de maio de 1968)
*Bacharelato en Ciencias Contábeis (1 de marzo de 1969)

En maio de 1968 o Ministerio de Educación pasou a investir no aproveitamento de excedentes do proba de acceso á universidade e investiu 100 mil novos cruzeiros no Colexio Mogi das Cruzes para recibilos. Con estes recursos, a Facultade puido ampliar os seus cursos e recibir cada vez máis alumnos.

## Notas 
## Véxase tamén 
### Ligazóns externas 
* Páxina web oficial de Universidade.
Irmáns Robot Superxigantes

***Irmáns Robot Superxigantes*** (en ) é unha serie de animación estadounidense-canadense creada por Víctor Maldonado e Alfredo Torres. Estreouse en Netflix o 4 de agosto de 2022,, e foi a primeira serie orixinal de Netflix con dobraxe en galego.

## Sinopse 
No futuro, dous irmáns robots xigantes terán que defender unha pequena cidade do mal intergaláctico dun imperio que envía monstros para destruír a Terra.

## Personaxes 
* Marisa Davila como Alex
** Eva Airel Binder como Baby Alex
* Chris Diamantopoulos como Thunder
* Delbert Hunt como Creed
* Eric Lopez como Shiny

## Notas 
## Véxase tamén 
### Outros artigos 
* Lista de títulos con versión en galego nas plataformas de streaming
Alianza Renovadora Nacional

A **Alianza Renovadora Nacional** (en portugués: *Aliança Renovadora Nacional*, **ARENA**) foi un partido político brasileiro creado o 4 de abril de 1965 coa intención de apoiar ao novo goberno militar xurdido tras o Golpe Militar de 1964 no Brasil. Era un partido fundamentalmente conservador e autoritario.

## Historia 
esquerda|miniatura|290x290px|Bandeira do ARENA
A súa creación tivo lugar coa instauración do bipartidismo mediante a lei institucional número 2. En 1980 o pluripartidismo sería legalizado e de ARENA xurdiron o Partido Democrático Social (actualmente coñecido como Partido Progresista) e o Partido da Fronte Liberal (actual Demócratas).

O bipartidismo creou dúas liñas políticas no Brasil. A oficialista, protagonizada por ARENA, e a oposicionista, representada polo Movemento Democrático Brasileiro. 

O partido foi disolto oficialmente o 20 de decembro de 1979, ao entrar en vixencia a nova Lei de Partidos Políticos. A ARENA foi disolta de maneira oficial polo Tribunal Superior Electoral o 15 de febreiro de 1980 ao aplicar a nova Lei Electoral que regulaba os partidos políticos.

## Resultados electorais 
### Eleccións presidenciais 
### Cámara de Deputados 
### Senado 
## Notas
José Benito Cerdeira

**José Benito Cerdeira Hermida**, nado en Pontevedra cara a 1874 e finado na Habana o 22 de marzo de 1935, foi un xornalista galego.

## Traxectoria 
Fillo de Benito Cerdeira e Josefa Hermida. Traballou en varias editoras viguesas. Marchou a Habana a finais do século XIX. En 1903 fíxose cargo da dirección da revista *Galicia* da que tamén foi administrador. Finou no Hospital Calixto García da Habana o 22 de marzo de 1935.

## Notas
Concello de Arjeplog

**Arjeplog** é un municipio sueco (*kommun*) do condado de Norrbotten, no landskap de Lappland. A súa capital é Arjeplog. En decembro do ano 2024 o concello tiña unha poboación de 2 599 habitantes.

No municipio atópanse varias montañas e a paisaxe tamén é rica en lagos. En Arjeplog está tamén o glaciar máis grande de Suecia. As industrias máis importantes son o turismo e as actividades de probas de inverno de automóbiles.

O municipio de Arjeplog é o que menos poboación ten no condado de Norrbotten e o concello perde habitantes. Os socialdemócratas foron o partido máis votado en todas as eleccións e sempre gobernaron no municipio, tanto en solitario como en coalición con outros partidos.

## Xeografía 
O municipio limita ao norte co concello de Jokkmokk, ao leste co de Arvidsjaur e ao sur co de Sorsele. Ao oeste limita cos municipios noruegueses de Fauske, Saltdal e Rana.

O concello de Arjeplog é o cuarto máis grande de Suecia en extensión, sendo un pouco máis grande que o landskap de Escania. Só os municipios de Kiruna, Gällivare e Jokkmokk son máis grandes.

### Topografía e hidrografía 
O núcleo urbano de Arjeplog está rodeado de auga e montañas. No centro do municipio atópase Öberget, con vistas sobre a localidade, e tamén sobre Renberget e Akkelis. O macizo de Sulitelma no noroeste do concello alberga o glacial máis grande de Suecia, o Sállajiegŋa, e o punto máis alto do municipio, o Stortoppen, a 1860 metros sobre o nivel do mar.

No concello de Arjeplogs hai 8 727 lagos e cursos de auga, sendo o municipio sueco máis rico en auga. Entre os cursos de auga atópanse os ríos Pite, Skellefte e Laisälven. O lago máis profundo de Suecia, o Hornavan, forma parte do sistema de lagos Skellefteälven. Un interesante lago con rica vida de aves é o Tjålmejaure. Toda a auga do sistema de lagos de Arjeplog é potable.

### Flora 
A flora no concello de Arjeplog está formada principalmente por flora de montaña. Dentro do municipio hai varias plantas protexidas.

### Conservación da natureza 
No ano 2021 había 25 reservas naturais no concello, das cales os bosques de montaña de Hornavan-Sädvajaure e de Laisdalens son as maiores reservas do condado. Ademais, no concello atópase o parque nacional de Pieljekaise, que inclúe a montaña do mesmo nome que alcanza os 1 138 metros sobre o nivel do mar.

Galtispuoda, co seus 800,2 metros sobre o nivel do mar, é ademais dunha reserva natural unha popular estación de esquí. Con bo tempo pódese ver os catro concellos veciños de Sorsele, Jokkmokk, Arvidsjaur e Saltdal, este último en Noruega.

### Divisións administrativas 
Para asuntos de informes de poboación o concello está formado por unha única área que antes de 2016 era a congregación de Arjeplog e dende o 1 de xaneiro dese ano é o distrito de Arjeplog.

## Notas
Luka Brajkovic

**Luka Brajkovic** (en serbocroata: *Luka Brajković*), nado o 26 de xuño de 1999 en Feldkirch, Vorarlberg, é un xogador profesional de baloncesto austríaco. Cunha altura de 2,08 m xoga na posición de ala-pivote. Formado na Universidade Davidson, en 2022 foi seleccionado como mellor xogador da Conferencia Atlantic 10. Actualmente xoga para o Río Breogán da Liga ACB.

## Traxectoria 
Nado en Feldkirch, no estado austríaco de Vorarlberg, Brajkovic comezou a xogar ao baloncesto na súa cidade natal. En 2015, con 16 anos, asinou cos Dornbirn Lions da 2. Basketball-Bundesliga, a segunda categoría do baloncesto do seu país. Durante a temporada fixo unha media 14,4 puntos, 8,7 rebotes e 2,2 tapóns por xogo. Grazas ao seu rendemento, varias universidades estadounidenses amosaron interese polo novo xogador. No verán de 2017, Brajkovic visitou o Davidson College, mais decidiu continuar o seu desenvolvemento en Dornbirn. Brajkovic tamén considerou trasladarse a Alemaña ao finalizar a temporada, mais finalmente non ocorreu.

En marzo de 2018, comprometeuse a xogar ao baloncesto universitario para Davidson, aínda que tamén dispuña de ofertas de Stanford, Purdue e Penn State. Escolleu os Wildcats en parte porque o adestrador Bob McKillop viaxou a Austria dúas veces para recrutalo. No seu primeiro ano nos Estados Unidos, xogou 34 partidos co equipo, cunha media de 11,1 puntos e 6 rebotes por encontro. Na súa última temporada nos Estados Unidos, a 2021−22, Brajkovic fixo unha media de 14,4 puntos, 7,1 rebotes e 2,5 asistencias por encontro, cunha media de lanzamento de tres puntos do 41%. Grazas a isto foi nomeado mellor xogador da Conferencia Atlantic 10.	 	

### Clubs 
Ao longo da súa carreira, Brajkovic ten xogado para os seguintes equipos profesionais:
*  Dornbirn Lions (2. BBL, 2015–2018)
*  Río Breogán (ACB / Champions League, 2022−presente)

## Notas 
## Véxase tamén 
### Ligazóns externas 
* Perfil en proballers.com
Alexandre Pires Marceniuk

**Alexandre Pires Marceniuk** é un ictiólogo brasileiro.

## Traxectoria 
Alexandre P. Marceniuk fixo a Licenciatura en Ciencias Biolóxicas de 1988 a 1992 na Universidade Católica de Santos e o Mestrado en Ciencias Biolóxicas (Zooloxía) de 1994 a 1997 na Universidade de São Paulo.

É especialista en taxonomía, filoxenia e bioxeografía de peixes mariño-estuarinos, especialmente das especies da familia dos aríidos. no seu traballo:

:Marceniuk, A. P. & Menezes, N. A. (2007): "Systematics of the family Ariidae (Ostariophysi, Siluriformes), with a redefinition of the genera". *Zootaxa* **1416**: 1–126.

Na actualidade é profesor da Universidade de Mogi das Cruzes, en Mogi das Cruzes, Estado de São Paulo.

## Algúns taxons descritos por Marceniuk 
**Amphiarius*
**Ariopsis canteri*
**Ariopsis jimenezi*
**Carlarius*

## Algunhas publicacións recentes 
### Libro 
*Alexandre P. Marceniuk & Alexandre W. S. Hilsdorf (2010): *Peixes das cabeceiras do Rio Tietê e Parque das Neblinas*. Bauru, São Paulo: Canal 6 Editora. ISBN 978-85-7917-130-7.
### Artigos 
*Marceniuk, A. P., Caires, R., Siccha-Ramirez, R. & Oliveira, C. (2016): "Review of the harvestfishes, genus *Peprilus* (Perciformes: Stromateidae), of the Atlantic coast of South America". *Zootaxa* **4098** (2): 311–332. (Resume). 
*Marceniuk, A. P., Marchena, J. & Betancur-R, R. (2016): "*Cathorops festae* (Boulenger 1898) (Siluriformes; Ariidae), a valid species from Ecuador and Peru". *Zootaxa* **4170** (1): 137–148. (Resume).
*Silva, W. C. d., Marceniuk, A. P., Sales, J. B. L. & Araripe, J. (2016): "Early Pleistocene lineages of *Bagre bagre* (Linnaeus, 1766) (Siluriformes: Ariidae), from the Atlantic coast of South America, with insights into the demography and biogeography of the species". *Neotropical Ichthyology* **14** (2): e150184. (Texto completo).
*Marceniuk, A. P., Acero P., A., Cooke, R. & Betancur-R., R. (2017): "Taxonomic revision of the New World genus *Ariopsis* Gill (Siluriformes: Ariidae), with description of two new species". *Zootaxa* **4290** (1): 1–42. (Resume).
*Alexandre Pires Marceniuk *et al*. (2019): "The bony fishes (Teleostei) caught by industrial trawlers off the Brazilian North coast, with insights into its conservation". *Neotrop. ichthyol*. **17** (2): 38 pp. (Texto completo).

## Abreviatura 
A abreviatura **Marceniuk** emprégase para recoñecer a Alexandre Pires Marceniuk como autoridade na descrición e taxonomía en zooloxía.

## Notas 
## Véxase tamén 
### Ligazóns externas 
*Alexandre Pires Marceniuk en Biblioteca Virtual da FAPESP .
*Alexandre P. Marceniuk  en *sites.google.com* .
Concello de Alvesta

**Alvesta** é un municipio sueco (*kommun*) no condado de Kronoberg. A súa capital é a localidade de Alvesta. En decembro de 2024 o concello tiña unha poboación de 19 830 habitantes.

## Historia administrativa 
A área do municipio correspóndese ás parroquias (*socken*) de Aringsås, Blädinge, Hjortsberga, Härlöv, Kvenneberga, Lekaryd, Mistelås, Moheda, Skatelöv, Slätthög, Vislanda e Västra Torsås. Coa reforma municipal de 1862 formáronse nesas parroquias municipios rurais (*landskommun*) co nome correspondente.

Existiron as seguintes comunidades municipais: Alvesta 1898 - 1944, Vislanda 1914 - 1962, e Moheda 1947 - 1954.

En 1945 reformouse o municipio rural de Aringsås no *köping* de Alvesta. Coa reforma municipal de 1952 formáronse varios municipios importantes na zona: *Hjortsberga* (dos anteriores municipios de Hjortsberga e Kvenneberga), *Moheda* (de Mistelås, Moheda, Ormesberga, Slätthög e Ör) e *Vislanda* (de Blädinge e Vislanda). Os municipios rurais de Härlöv e Lekaryd fusionáronse simultaneamente co *köping* de Alvesta, mentres que os concellos rurais de Skatelöv e Västra Torsås permaneceron sen cambios.

1963 incorporouse o municipio rural de Hjortsberga no *köping* de Alvesta.

O municipio de Alvesta fundouse coa reforma municipal de 1971 do köping de Alvesta, os concellos rurais de Skatelöv, Vislanda e Västra Torsås , así como partes do municipio rural de Moheda (as parroquias de Mistelås, Moheda e Slätthög).

O municipio está incluído dende a súa formación no partido xudicial de Växjö.

## Xeografía 
O concello limita ao leste co concello de Växjö, ao sueste co de Tingsryd, ao suroeste co de Älmhult, e ao oeste co de Ljungby, todos en Kronoberg, e ao norte cos concellos de Värnamo e Sävsjö no condado de Jönköping. 

## Notas
Concello de Askersund

**Askersund** é un municipio sueco (*kommun*) no condado de Örebro. A súa capital é Askersund. O concello atópase principalmente no *landskap* de Närke, pero tamén se estende ao sur de Zinkgruvan un pouco cara Östergötland. En decembro do a no 2024 o municipio tiña unha poboación de 11 477 habitantes.

Situado na beira norte do Vättern, o 75 por cento de Askersund é bosque. A zona forestal caracterízase por un terreo alto e rico en lagos, cuxas mesetas alcanzan os 200-220 metros sobre o nivel do mar. Aínda que no concello fabricábase ferro xa na Idade Media, o concello está pouco industrializado.

## Notas
Zhou

***Zhou*** (en ) é un filme taiwanés de 2022 dirixido por Kevin Ko, quen tamén coescribiu o guión con Chang Che-wei. O filme estreouse en Taiwán o 18 de marzo de 2022, e converteuse no filme taiwanés de terror con maior recadación da historia. Distribuíuse internacionalmente a través de Netflix o 8 de xullo de 2022.

## Personaxes 
* Tsai Hsuan-yen como Li Ronan
* Huang Sin-ting como Dodo
* Kao Ying-hsuan como Ming
* Sean Lin como Dom
* RQ (Wen Ching-yu) como Yuan

## Acollida 
### Recadación 
En xuño de 2022, *Zhou* recadou 170 millóns de dólares taiwaneses, converténdose no filme con maior recadación de 2022 en Taiwán. Converteuse no filme taiwanés de terror con maior recadación de tódolos tempos.

### Resposta da crítica 
O filme ten un índice de aprobación do 63% en RottenTomatoes, baseado en 8 críticas, cunha valoración media de 6,00/10.

## Notas
Monsters: Dark Continent

***Monsters: Dark Continent*** (tamén coñecido como ***Monsters 2: Dark Continent*** ou sinxelamente como ***Monsters 2***) é un filme dirixido por Tom Green e coescrito por Green e Jay Basu. É a secuela do filme de 2010 *Monsters*, dirixido por Gareth Edwards. Debido a compromisos con *Godzilla*, Edwards non regresou como director, mais si foi produtor executivo. A rodaxe comezou en marzo de 2013, con localizacións en Xordania e Detroit.

## Personaxes 
* Johnny Harris como Noah Frater
* Sam Keeley como Michael Parkes
* Joe Dempsie como Frankie Maguire
* Jesse Nagy como Ryan Conway
* Nicholas Pinnock como Sarxento Forrest
* Parker Sawyers como Shaun Williams
* Kyle Soller como Karl Inkelaar
* Sofia Boutella como Ara
* Michaela Coel como Kelly

## Notas
A Quiet Place Part II

***A Quiet Place Part II*** é un filme estadounidense de 2020 escrito, producido e dirixido por John Krasinski para Paramount Pictures. É a secuela do filme de 2018 *A Quiet Place*. Emily Blunt, Millicent Simmonds e Noah Jupe retoman os seus papeis do primeiro filme, mentres que Cillian Murphy, Djimon Hounsou e Okieriete Onaodowan se unen ao elenco. Krasinski regresa ao seu papel nunha escena nova de flashback.

## Personaxes 
* Emily Blunt como Evelyn Abbott
* Cillian Murphy como Emmett
* Millicent Simmonds como Regan Abbott
* Noah Jupe como Marcus Abbott
* Djimon Hounsou como home na illa
* John Krasinski como Lee Abbott
* Scoot McNairy como Marina Man
* Alice Sophie Malyukova como muller na mariña
* Dean Woodward como Beau Abbott
* Okieriete Onaodowan como Ronnie
* Zachary Golinger como fillo máis novo de Emmett
* Lauren Ashley Cristiano como muller morta de Emmett
* Wayne Duvall como Roger
* Barbara Singer como muller na tenda

## Notas
Concello de Arboga

**Arboga** é un concello sueco (s. *kommun*) do condado de Västmanland, A súa capital é a homónima vila de Arboga. En decembro de 2024 o municipio tiña unha poboación de 13 980 habitantes.

O municipio está situado na costa norte do lago Hjälmar. A economía local está dominada por industrias do metal e enxeñería.

O desenvolvemento da poboación foi durante tempo relativamente estable, aínda que houbo unha diminución de poboación dende que se creou o concello ata o ano 2015. En decembro de 2024 Arboga tiña unha poboación de 13 980 habitantes. Tradicionalmente o concello foi un forte bastión para os socialdemócratas, que deixaron o poder en 2016 tras 97 anos de alcaldía ininterrompida.

## Xeografía 
Con respecto ás rexións históricas, as terras do concello de Arboga pertenceron ás rexións (*landskap*) de Västmanland e Närke. Coa reforma municipal de 1971, á cidade de Arboga sumáronselle as terras do antigo concello rural de Medåker, e tres anos máis tarde a parroquia de Götlunda pasou a Arboga desde o concello de Orebrö.

O concello limita ao leste cos de Kungsör e Eskilstuna, ao oeste cos de Orebrö e Lindesberg, e ao norte co municipio de Köping. 

### Hidrografía 
Aínda que como é xeral en Suecia hai abondos lagos no territorio municipal, o máis destacado é o Hjälmar, O río Arbogaån cruza o municipio de oeste a leste, abre a canle Hjälmar que comunica co lago do mesmo nome, e prosegue por outros municipios ata facer foz no lago Mälar, o que está ás costas de Estocolmo. Outros grandes lagos do concello son o Högsjön e o Tjurlången. A eutrofización é un problema importante que afectou a case todos os cursos de auga e lagos do municipio.

### Protección natural 
No ano 2022 había 12 reservas naturais no municipio de Arboga. Entre elas atópase a reserva de Amerika con bosque e pantanos, así como as dúas lagoas de Amerikasjön e Lungsjön. Na zona hai varias especies de libeliñas, así como animais máis grandes como castores, gamos, cervos e alces. A reserva de Södra Hammaren, situada ao lado da de Norra Hammaren, é unha reserva creada xa no ano 1920. No vello prado de feo medran hoxe árbores que teñen uns 200 anos. Outros exemplos de alfaias naturais son as illas de Hengrundet, Notholmen ou Valen

### Transporte 
As rutas europeas E18 e E20 atravesan o concello de oeste a leste, ao igual que a estrada do condado 249. A través do municipio tamén pasa a liña de ferrocarril Mälarbanan (Estocolmo–Västerås–Örebro–Hallsberg).

O aeródromo militar de Arboga pertence no presente a Saab e un obxecto protexido que non se pode fotografar e ao que non se pode acceder.

## Notas 
## Véxase tamén 
* Páxina oficial do concello

### Ligazóns externas
Concello de Avesta

**Avesta** é un municipio sueco (*kommun*) do condado de Dalarna. A súa capital é a localidade de Avesta. En decembro do ano 2024 o concello tiña unha poboación de 22 417 habitantes.

A parte sur do concello caracterízase polas terras baixas da Suecia central (*mellansvenska låglandet*). As súas áreas chas consisten en chairas sedimentarias. A parte norte, polo contrario, está cuberta de morena. A zona atópase dentro do chamado terreo de Norrland, e nela as alturas alcanzan os 200 metros sobre o nivel do mar. O concello é rico en recursos naturais, o que, en combinación con boas instalacións de transporte, formou a base da longa tradición industrial do municipio. 

## Notas
Red Eye

***Red Eye*** é un filme estadounidense de 2005 dirixido por Wes Craven e escrito por Carl Ellsworth. Baséase na historia de Ellsworth e Dan Foss. O filme conta a historia dunha xerente de hotel que se vé envolta nunha conspiración de asasinato durante un voo cara a Miami. A banda sonora foi composta e dirixida por Marco Beltrami. Foi distribuído por DreamWorks Pictures e estreouse o 19 de agosto de 2005. O filme recibiu valoracións positivas por parte do público e da crítica, e foi un éxito de recadación. Unha versión estendida do filme, que engadiu material nunca visto, foi emitido pola canle ABC varias veces.

## Personaxes 
* Rachel McAdams como Lisa Reisert
* Cillian Murphy como Jackson Rippner
* Brian Cox como Joe Reisert
* Jayma Mays como Cynthia
* Jack Scalia como Charles Keefe
* Robert Pine como Bob Taylor
* Teresa Press-Marx como Marianne Taylor
* Angela Paton como Nice lady
* Suzie Plakson como azafata xefa
* Monica McSwain como azafata júnior
* Dane Farwell como hitman
* Laura Johnson como Blonde Woman
* Loren Lester como doutor
* Max Kasch como Headphone kid
* Kyle Gallner como irmán de Headphone kid
* Brittany Oaks como Rebecca
* Beth Toussaint como Lydia Keefe
* Colby Donaldson como gardacostas de Keefe
* Marc Macaulay como oficial dos gardacostas
* Jenny Wade como rapaza

## Notas